Document ID: /roh_data/filtered/fineweb-2-filterrobots_roh.jsonl.gz/27520

Dumengia saira hai dà ina collisiun tranter dus autos sin la via dal Pass dal Fuorn a Laschadura da la vart da Zernez. In automobilist che charrava vers Zernez e glischnà sin la via da naiv. Ses auto è perquai arrivà sin la cuntravart nua ch'igl ha dà ina collisiun frontala cun in auto che vegniva encunter. Tut las 3 persunas en ils 2 autos èn vegnidas blessadas levamain. La via sur il Pass dal Fuorn è stada serrada durant in'ura.
Curt avant avevi già dà in autoaccident quasi al medem lieu. In autmobilist è glischnà cun ses auto sin l'auter vial e collidà cun la saiv directiva e suenter cun il mir dad ina gallaria. L'automobilist è vegnì blessà levamain.